wickkiey/tamil-wikipedia-chunked huggingface dataset:
# நண்பர்களும் அன்னியர்களும் கணிதத் தேற்றம்

## புறாக்கூண்டுத் தத்துவம்

ஆக இத்தேற்றத்தில் எல்லா நிலைகளும் இரண்டே வகையாகப் பிரிகின்றன என்று கண்டோம். ஐந்து பொருட்களை இரண்டே வகையாகப் பிரிக்கும்போது ஏதாவது ஒரு வகையில் பாதிக்கு மேல் இருந்தே ஆகவேண்டும் என்ற எளிமையான தத்துவம் தான் இது. இத்தத்துவத்திற்கு **புறாக்கூண்டு தத்துவம்** (*pigeon-hole principle*) என்று பெயர்.
# நண்பர்களும் அன்னியர்களும் கணிதத் தேற்றம்

## பெயர்க்காரணம்

ஏன் இதற்குப் புறாக்கூண்டு தத்துவம் என்று பெயர் வந்தது? அத்தத்துவத்தை ஆரம்பகாலங்களில் விளக்கினவர்களெல்லாம் 'புறாக்கள் அதிகமாகவும் புறாக்கூண்டுகள் குறைவாகவும் இருந்தால் ஏதாவது ஒரு புறாக்கூண்டில் ஒரு புறாவுக்குமேல் இருந்தாக வேண்டும்' என்றுதான் விளக்கினார்கள். அதனால் தான் இப்பெயர்.
# நண்பர்களும் அன்னியர்களும் கணிதத் தேற்றம்

## தேற்றத்தின் நிறுவல் முடிவு

(A,B), (A,C), (A,D), (A,E), (A,F) என்ற ஐந்து ஜோடிப்புள்ளிகளை ஜோடிக்குள் இணைக்கும் கோடு உள்ளதா இல்லாததா என்று இருவகையாகப் பிரிக்கும்போது ஏதாவது ஒரு வகையில் மூன்று ஜோடிகளாவது இருக்கும் என்பது தான் தற்போதைய பிரச்சினைக்கு (சிக்கலுக்கு) இப்புறாக்கூண்டு தத்துவத்தின் செயல்முறைப் பயன்.
# நண்பர்களும் அன்னியர்களும் கணிதத் தேற்றம்

## தேற்றத்தின் நிறுவல் முடிவு

### முதல் வகையில்

ஜோடிப்புள்ளிகளை ஜோடிக்குள் இணைக்கும் கோடுகள் மூன்று இருக்கும் முதல் வகையைப் பார்ப்போம். பொதுத்தன்மைக்குக் குந்தகமில்லாமல் அம்மூன்றும் AB, AC, AD என்று வைத்துக்கொள்ளலாம். இப்பொழுது B, C, D மூன்றையும் கவனிப்போம். இரண்டு சாத்தியக்கூறுகள் (வாய்ப்புக்கூறுகள் உள்ளன) ஒன்று, B, C, D, மூன்றுக்கும் இடையே இணைக்கும் கோடே கிடையாது. அப்படியானால் B,C, D மூவரும் அன்னியர்கள் என்ற நிலை ஏற்படுகிறது. இரண்டாவது சாத்தியக்கூறு (வாய்ப்புக்கூறு) B, C, D, மூன்றுக்கும் இடையே ஏதாவது ஒரு கோடாவது இருக்கிறது. பொதுத்தன்மைக்குக் குந்தகமில்லாமல் அதை BC என்று வைத்துக்கொள்ளலாம். அப்பொழுது, A, B, C, மூவரில் மூன்று கோடுகளும் உள்ளன. இதற்குப் பொருள் A, B, C, மூவரும் ஒருவருக்கொருவர் நண்பர்கள். ஆக, தேற்றத்தில் சொல்லியபடி நிறுவியாகிவிட்டது.
# நண்பர்களும் அன்னியர்களும் கணிதத் தேற்றம்

## தேற்றத்தின் நிறுவல் முடிவு

### இரண்டாவது வகையில்

இவ்வகையில் ஜோடிப்புள்ளிகளை ஜோடிக்குள் இணைக்கும் கோடுகளே இல்லாத மூன்று உள்ளன. பொதுத்தன்மைக்குக் குந்தகமில்லாமல் அம்மூன்று ஜோடிகளும் (A,B), (A,C), (A,D) என்று வைத்துக்கொள்ளலாம். இப்பொழுது B, C, D, மூன்றையும் கவனி. முன்போல் இரண்டு சாத்தியக்கூறுகள் (வாய்ப்புக்கூறுகள்). ஒன்று, B, C, D, மூன்றும் ஒன்றுக்கொன்று இணைக்கப்பட்டிருக்கின்றன.அப்படியானால் மூவரும் ஒருவருக்கொருவர் நண்பர்கள் என்ற நிலை ஏற்படுகிறது. இரண்டாவது சாத்தியக்கூறு (வாய்ப்புக்கூறு) B, C, D, மூவருக்குள் ஏதோ இருவராவது இணைக்கப்படவில்லை. பொதுத்தன்மைக்குக் குந்தகமில்லாமால் அவை B, C என்று வைத்துக்கொள்ளலாம். அப்பொழுது, A, B, C, மூவரில் யாருமே இணைக்கப் படவில்லை. இதற்குப் பொருள் A, B, C மூவரும் அன்னியர்கள். ஆக, தேற்றத்தில் சொல்லியபடி நிறுவியாகிவிட்டது.
# நண்பர்களும் அன்னியர்களும் கணிதத் தேற்றம்

## தேற்றத்தின் கோலக்கோட்பாட்டு வாசகம்

ஆறு புள்ளிகளைக்கொண்டு வரையப்பட்ட ஒரு முழுக்கோலத்தில், அதன் 15 கோடுகளையும் இரு நிறங்களால் நிறப்படுத்தினால், ஏதாவது ஒரு முக்கோணமாவது ஒரேநிறக் கோடுகளைக் கொண்டதாக இருக்கும். அது ஒரேநிற முக்கோணம் எனப்படும்.  
நிறங்களை சிவப்பு, பச்சை என்றும், பச்சைக் கோடுகளால் இணைக்கப்பட்ட புள்ளிகள் நண்பர்களையும், சிவப்புக்கோடுகளால் இணைக்கப்பட்டவர்கள் அன்னியர்கள் என்றும் கொண்டால், இது 'நண்பர்களும் அன்னியர்களும்' தேற்றத்தின் மறு அவதாரமே.
# நண்பர்களும் அன்னியர்களும் கணிதத் தேற்றம்

## எண் 6 இன் முக்கியத்துவம்

எண் 6 க்கு பதிலாக அதைவிட பெரிய எண் எதையும் எடுத்துக்கொண்டு அத்தனை புள்ளிகளால் ஏற்படும் முழுக்கோலத்தின் கோடுகளை இருநிறப்படுத்தினால், ஒரேநிற முக்கோணம் இருந்தே தீரும் என்பதில் ஐயமில்லை. ஏனென்றால் 6 க்கு அதிகமான புள்ள்ளிகளை விட்டு விட்டுப்பார்த்தால், தேற்றத்தின்படி ஒரேநிறமுக்கோணம் இருந்தாகவேண்டும். எண் 6 ஐவிட சிறிய எண்ணை எடுத்துக்கொண்டால் அதே முறையில் தீர்வு சொல்ல முடியாது. படிமம் 3 ஐப்பார்க்கவும். இங்கு 5 புள்ளிகளைக்கொண்டு முழுக்கோலம் வரையப்பட்டு, கோடுகள் இரு நிறங்களாக்கப் பட்டிருக்கின்றன. ஆனால் ஒரேநிற முக்கோணம் இல்லை. இதனால் தெரிவது, 'நண்பர்கள் அன்னியர்கள் தேற்றத்தில், 6 என்ற எண், தேற்றத்தில் சொல்லிய பண்பையுடைய எல்லா எண்களிலும் சிறியது. இதையே கணிதக் குறியீடுகளில் சொன்னால், N(3, 3 ; 2) = 6 என்போம்.  
இங்கு N(3, 3; 2) என்பது 'புள்ளிகளைக்கொண்டு வரையப்பட்ட ஒரு முழுக்கோலத்தில், அதன் எல்லாக் கோடுகளையும் இரு நிறங்களால் நிறப்படுத்தினால், ஏதாவது ஒரு முக்கோணமாவது ஒரேநிறக் கோடுகளைக் கொண்டதாக இருக்கும்' என்ற பண்பையுடைய எல்லா எண்களிலும் சிறிய எண்ணைக்குறிக்கும். இரு நிறங்கள் என்பதைக்குறிக்க 2 என்ற எண்ணும், முதல் நிறத்தில் முக்கோணத்தை எதிர்பார்க்கிறோம் என்பதற்காக முதன்முறை 3 என்ற எண்ணும், இரண்டாவது நிறத்தில் முக்கோணத்தை எதிர்பார்க்கிறோம் என்பதற்காக இரண்டாவது முறை 3 என்ற எண்ணும் குறியீட்டில் சேர்க்கப்பட்டிருக்கின்றன.  
N(3,3; 2) என்ற எண்ணுக்கு ராம்ஸே எண் என்று பெயர். இதை R(3,3) என்றும் எழுதுவதுண்டு. R என்ற எழுத்து ராம்ஸே எண் என்பதைக் குறிக்கும். 1930 இல் F.P. ராம்ஸே என்பவர் இம்மாதிரி எண்கள் உள்ளன என்பதை நிறுவினார். அவருடைய தேற்றத்தினால் இன்று ராம்ஸே கோட்பாடு என்ற ஒரு பெரிய கணித உட்பிரிவே, சேர்வியல் என்ற கணிதப்பிரிவின் ஒரு நடப்பாய்வுப் பிரிவாகத் திகழ்கிறது.
# ஆக்

**ஆக்** (*Ogg*) திறந்த மூல நெறிகளுக்கு இணங்க மென்பொருள் ஆக்கவுரிமைகளுக்கு (*Patent*) கட்டுப்படாத எண்மிய (Digital) பல்லூடகங்களுக்கான கோப்பு வடிவம் அகும்.
# ஆக்

## பிற இணைப்புகள்

- ஸிப் அறக்கட்டளையின் இணையதளம்
- ஆகிசைக்கு ஆதரவு - கட்டற்ற மென்பொருள் இயக்கப் பிரச்சாரம்
# விண்டோசு செர்வர் 2008

**வின்டோஸ் சேவர் 2008** (*Windows Server 2008*) விண்டோசு செர்வர் 2003 இன் வழிவந்த அதற்கு அடுத்த மைக்ரோசாப்டின் (Microsoft) வழங்கி இயங்குதளம் ஆகும். இது பில்கேட்ஸ் அதிகாரப்பூர்வப் பெயரான வின்டோஸ் சேவர் 2008 ஐ *விண்டோஸ் வன்பொருட் பொறியியற் கருத்தரங்கில்* வெளியிடும் வரை லாங்ஹான் (இலங்கைத் தமிழ்: லோங்ஹோன்) என்றறியப்பட்டது.  
வின்டோஸ் செர்வர் 2003 வின்டோஸ் எக்ஸ்பியுடன் ஒத்த தன்மைகளைக் கொண்டிருப்பது போன்றே வின்டோஸ் செர்வர் 2008 வின்டோஸ் விஸ்டாவுடன் வந்த புதிய வசதிகளைக் கொண்டுள்ளது.  
இதன் இதன் வெள்ளோட்டப்பதிப்பான (அல்லது சோதனைப்பதிப்பான) பீட்டா 1 ஜூலை 27, 2005]] வெளிவிடப்பட்டது. பீட்டா 2 மே 23 2006 இல் *விண்டோஸ் வன்பொருட் பொறியியற் கருத்தரங்கில்* வெளிவிடப்பட்டது. பீட்டா 3 எல்லாருக்குமாக ஏப்ரல் 25, [[2007 இல் வெளிவிடப்பட்டது.
# விண்டோசு செர்வர் 2008

## ஆதரிக்கும் இயங்குதளங்கள்

64 பிட் மற்றும் 32 பிட் x86 புரோசர்களுக்காக இயங்குதளமானது வெளிவிடப்பட்டுள்ளது. இது இன்டெல் இட்டானியம் புரோசர்களை அதிக வேலைப் பழுவைக் கையாளும் திறமையுள்ள டேட்டாசெண்டர் மாத்திரமே ஆதரிக்கும். இவை கோப்பு சேவர்கள் (பைல்சேவர்) மற்றும் மீடியா சேவர்களாகப் பாவிப்பதற்குத் தேவையில்லை என்பதால் இவற்றில் இட்டானியம் புரோசர்களின் ஆதரவு சேர்க்கப்படவில்லை. மைக்ரோசாப்ட் இதுவே தமது இறுதியான 32பிட் இயங்குதளமாக இருக்கும் என்று அறிவித்துள்ளனர்.
# விண்டோசு செர்வர் 2008

## பதிப்புக்கள்

விண்டோஸ் சேவர் 2008 கீழ்வரும் பதிப்புக்களை விண்டோஸ் சேவர் 2003 பொன்றே கொண்டிருக்கும். இவை x86 32பிட் மற்றும் x86 64பிட் புரொசசர்களுக்கானவை.
1. வெப் எடிசன்
1. ஸ்ராண்டட் எடிசன்
1. எண்டபிறைஸ் எடிசன்
1. டேட்டா செண்டர் எடிசன்
# விண்டோசு செர்வர் 2008

## விண்டோஸ் சேவர் 2008 இன் வசதிகள்

### தானகவே சுகப்படுத்தும் விண்டோஸ் எண்டி கோப்பு முறை

மைக்ரோசாப்ட் டாஸ் ( DOS ) இயங்குதளக் காலத்தில் இருந்தே கோப்பில் ஏற்படும் பிழைகளைச் சரிசெய்வதற்கு இயங்குதளம் இயங்காநிலையில் (அதாவது பொதுவாக கணினியை ஆரம்பிக்கையிலே) கோப்புக்களை சரிசெய்யலாம். வின்டோஸ் சேவர் 2008 இல் இயங்குதளத்தின் பின்னணியில் ஓர் சிஸ்டம் சேவையாக இயங்கும் கோப்பில் ஏற்படும் பிழைகளைக் கண்டறிந்து சரிசெய்வதால் விண்டோஸ் சேவரை இடைநிறுத்தவேண்டிய அவசியம் கிடையாது.  
ஏதாவது ஓர் இடத்தில் கோப்பானது சேதமுற்றிருந்தால் (Corrupted) NTFS Worker Thread ஆனது அந்தப் பகுதியானது அணுகமுடியாமல் இருப்பதோடு அந்தநேரத்தில் சரிசெய்ய ஆரம்பிக்கும். இதனால் கணினியில் உள்ள பிரயோகமென்பொருளானது அந்தகோப்பை அணுகமுடியாமல் இருக்கும். இந்த சேதமுற்ற கோப்புக்களைச் சரிசெய்தபின்னர் அணுகமுற்பட்டால் அவற்றைப் பின்னர் எதுவித சிரமமும் இன்றி அணுக முடியும். கணினி எந்த நேரமுமே இயங்கிய நிலையிலேயே வைத்திருக்கலாம். எனவே கணினியை மீள ஆரம்பிப்பதோ CHKDSK கட்டளைகளை வழங்கி கணினியின் வன்வட்டினைச் (ஹாட்டிஸ்க்) சரிபார்பதோ தேவையற்றது.
# விண்டோசு செர்வர் 2008

## விண்டோஸ் சேவர் 2008 இன் வசதிகள்

### ஒரே நேரத்தில் ஒன்றுக்கு மேற்பட்ட பயனர்களின் பிரயோக நேரத்தை உருவாக்குதல்

விண்டோஸ் சேவர் 2008 வருவதற்கு முன்னர் டேமினல் சேவரில் பயனர்கள் ஒன்றன் பின் ஒன்றாகவே உருவாக்கப்பட்டனர். ஒரு டேமினல் சேவரிலோ அல்லது அல்லது ஹோம் சிஸ்டத்தில் ஒன்றிற்கு மேற்பட்ட பயனர்கள் பாவிக்கவிரும்பினால் ஒரே நேரத்தில் பாவிக்க முயன்றால் அவை Sections என்றவாறழைக்கப்படும்.  
விண்டோஸ் விஸ்டா மற்றும் விண்டொஸ் சேவர் 2008 இல் 4 வரையிலான sections களை ஆரம்பிக்கமுடியும். 4 புரோசர்களைக் கூடுதலாக புரோசசர்களை சேவர் கொண்டிருக்கும் பட்சத்தில் இதைவிடக் கூடுதலாகக் கூட ஆரம்பிக்க இயலும்.
# விண்டோசு செர்வர் 2008

## வெளியிணைப்புகள்

1. விண்டோஸ் சேவர் 2008 இன் பத்துப் புதிய வசதிகள் பீட்டா நியூஸ்
# சூன் 4

## பிறப்புகள்

- 1738 &ndash; ஐக்கிய இராச்சியத்தின் மூன்றாம் ஜார்ஜ் (இ. 1820)
- 1822 &ndash; உலூத்விக் சுவார்சு, உருசிய-செருமானிய வானியலாளர் (இ. 1894)
- 1887 &ndash; பெ. வரதராஜுலு நாயுடு, இந்திய அரசியல்வாதி (இ. 1957)
- 1910 &ndash; கிறிஸ்தோபர் கொக்கரல், காற்றுமெத்தை உந்தைக் கண்டுபிடித்த ஆங்கிலேயப் பொறியியலாளர் (இ. 1999)
- 1931 &ndash; டி. எம். ஜயரத்ன, இலங்கையின் 14-வது பிரதமர் (இ. 2019)
- 1937 &ndash; வயலார் ரவி, இந்திய அரசியல்வாதி
- 1941 &ndash; தர்சன் அரங்கநாதன், இந்தியக் கரிமவேதியியலாளர் (இ. 2001)
- 1946 &ndash; எஸ். பி. பாலசுப்ரமணியம், தென்னிந்தியத் திரைப்படப் பின்னணிப் பாடகர் (இ. 2020)
- 1959 &ndash; அனில் அம்பானி, இந்தியத் தொழிலதிபர்
- 1974 &ndash; ஜேக்கப் சகாயகுமார் அருணி, தென்னிந்திய சமையற்கலை நிபுணர் (இ. 2012)
- 1975 &ndash; ஏஞ்சலினா ஜோலி, அமெரிக்க நடிகை
- 1984 &ndash; பிரியாமணி, தென்னிந்தியத் திரைப்பட நடிகை
# சூன் 4

## இறப்புகள்

- 1798 &ndash; கியாகோமோ காசநோவா, இத்தாலிய நாடுகாண் பயணி (பி. 1725)
- 1925 &ndash; வ. வே. சு. ஐயர், இந்திய விடுதலைப் போராட்ட செயற்பாட்டாளர் (பி. 1881)
- 1932 &ndash; மகேந்திரநாத் குப்தர், இராமகிருட்டிணரின் இல்லறச் சீடர் (பி. 1854)
- 1941 &ndash; இரண்டாம் வில்லியம், செருமானியப் பேரரசர் (பி. 1859)
- 1959 &ndash; ஜான் திவி, மலேசியத் தமிழ் அரசியல்வாதி (பி. 1904)
- 1963 &ndash; வி. ஏ. கந்தையா, இலங்கை அரசியல்வாதி (பி. 1891)
- 2001 &ndash; தர்சன் அரங்கநாதன், இந்தியக் கரிமவேதியியலாளர் (பி. 1941)
- 2005 &ndash; நந்தி, ஈழத்து எழுத்தாளர், கல்வியாளர், மருத்துவர்
- 2010 &ndash; ரேமண்ட் ஆல்ச்சின், பிரித்தானியத் தொல்லியலாளர் (பி. 1923)
# சூன் 4

## சிறப்பு நாள்

- ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்
- விடுதலை நாள், (தொங்கா)
# விக்கிப்பீடியா:ஆண்டு நிறைவுகள்/சூன் 4

**சூன் 4**: ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்
- 1707 &ndash; ஒல்லாந்தர் யாழ்ப்பாணத்தில் தேசவழமைச் சட்டத்தை அறிமுகப்படுத்தினர்.
- 1878 &ndash; உதுமானியப் பேரரசு சைப்பிரசை ஐக்கிய இராச்சியத்துக்கு கொடுத்தது.
- 1896 &ndash; **என்றி போர்டு** (படம்) பெற்றோலில் இயங்கும் தனது முதலாவது தானுந்தை வெற்றிகரமாகச் சோதித்தார்.
- 1917 &ndash; முதலாவது புலிட்சர் பரிசுகள் வழங்கப்பட்டன.
- 1919 &ndash; பெண்களின் உரிமைகள்: பெண்களுக்கு வாக்குரிமை வழங்கும் சட்டமூலத்துக்கு அமெரிக்க சட்டமன்றம் அனுமதி அளித்தது.
- 1987 &ndash; பூமாலை நடவடிக்கை: இலங்கையின் ஆளுகைக்குட்பட்ட வான்பரப்பில் அத்து மீறி உள்நுழைந்த இந்திய வான்படை விமானங்கள் யாழ் குடாநாட்டின் மீது உணவுப் பொதிகளை வீசியது.
- 1989 &ndash; சீனாவில் தியனன்மென் சதுக்கத்தில் இடம்பெற்ற மாணவர் போராட்டம் இராணுவத்தினரால் நசுக்கப்பட்டது. பல மாணவர்கள், பொதுமக்கள் கொல்லப்பட்டனர்.
**வ. வே. சு. ஐயர்** (இ.&nbsp;1925) **எஸ். பி. பாலசுப்பிரமணியம்** (பி.&nbsp;1946) **நந்தி** (இ.&nbsp;2005)
# 1949

**1949** (**MCMXLIX**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
# 1949

## நிகழ்வுகள்

- ஜனவரி 25 - சீனக் கம்யூனிஸ்ட் கட்சியின் படைகள் பீக்கிங்கினுள் நுழைந்தன.
- ஜனவரி 25 - இஸ்ரேலில் இடம்பெற்ற முதலாவது பொதுத் தேர்தலில் David Ben-Gurion பிரதமாரானார்.
- ஜனவரி 26 - அவுஸ்திரேலியக் குடியுரிமை முதன் முறையாக வழங்கப்பட்டது.
- மார்ச் 25 - பால்டிக் குடியரசுகளில் இருந்து 92,000 பேர் சோவியத் ஒன்றியத்தின் தூர இடங்களுக்கு நாடு கடத்தப்பட்டனர்.
- மே 12 - ஐக்கிய அமெரிக்காவிற்கான இந்தியாவின் முதல் பெண் தூதராக விஜயலட்சுமி பண்டிட் பதவியேற்றார். இவர் இந்திய விடுதலைக்குப் பின்னர் பதவியேற்ற அமெரிக்காவிற்கான மூன்றாவது தூதராவார்.
- ஜூன் 29 - கடைசி அமெரிக்கப் படையினர் தென் கொரியாவில் இருந்து வெளியேறினர்.
- ஆகஸ்ட் 5 - 6.75 அளவு நிலநடுக்கம் ஈக்குவாடோரில் இடம்பெற்றதில் 6000 பேர் கொல்லப்பட்டனர்.
- ஆகஸ்ட் 8 - பூட்டான் விடுதலை அடைந்தது.
- ஆகஸ்ட் 29 - சோவியத் ஒன்றியம் தனது முதலாவது அணுகுண்டுச் சோதனையை நடத்தியது.
- செப்டம்பர் 7 - ஜேர்மன் சமஷ்டிக் குடியரசு (மேற்கு ஜேர்மனி) உத்தியோகபூர்வமாக உருவாகியது. கொன்ராட் அடெனோர் அதன் முதலாவது அதிபரானார் (*federal chancellor*)
- செப்டம்பர் 13 - இலங்கை, இத்தாலி உட்பட 6 நாடுகள் ஐநா சபையில் அங்கத்துவம் பெற சோவியத் ஒன்றியம் தனது வீட்டோ அதிகாரத்தைப் பயன்படுத்தித் தடை செய்தது.
- அக்டோபர் 1 - சீன மக்கள் குடியரசு உருவானது.
- அக்டோபர் 7 - ஜேர்மன் சனநாயகக் குடியரசு (கிழக்கு ஜேர்மனி) உருவானது.
- நவம்பர் 15 - மகாத்மா காந்தியைக் கொலை செய்த குற்றத்திற்காக நாதூராம் கோட்சே, நாராயண் அப்டே ஆகியோர் தூக்கிலிடப்பட்டனர்.
- டிசம்பர் 16 - சுகர்னோ இந்தோனீசியாவின் அதிபரானார்.
- டிசம்பர் 30 - இந்தியா சீனாவை அங்கீகரித்தது.
# 1949

## பிறப்புகள்

- சனவரி 10 - லிண்டா லவ்லேஸ், அமெரிக்க நடிகை (இ. 2002)
- சனவரி 12 - அருக்கி முரகாமி, யப்பானிய எழுத்தாளர்
- மார்ச் 7 - குலாம் நபி ஆசாத், இந்திய அரசியல்வாதி
- மார்ச் 12 - ரோப் கோஹன், அமெரிக்க இயக்குநர்
- மார்ச் 13 - சலாகுதீன் காதர் சௌத்ரி, வங்காளதேச அரசியல்வாதி, போர்க்குற்றவாளி (இ. 2015)
- ஏப்ரல் 13 - கிறித்தபர் ஃகிச்சின்சு, ஆங்கிலேய-அமெரிக்க எழுத்தாளர் (இ. 2011)
- சூன் 22 - மெரில் ஸ்ட்ரீப், அமெரிக்க நடிகை
- சூலை 8 - ராஜசேகர ரெட்டி, ஆந்திர முதலமைச்சர் (இ 2009)
- ஆகஸ்டு 31 - ரிச்சர்ட் கியர், அமெரிக்க நடிகர்
- அக்டோபர் 6 - பொபி ஃபாரெல், பொனி எம் இசைக்குழுக் கலைஞர் (இ. 2010)
- அக்டோபர் 8 - சிகர்னி வேவர், அமெரிக்க நடிகை
- அக்டோபர் 21 - பெஞ்சமின் நெத்தனியாகு, இசுரேல் பிரதமர்
- அக்டோபர் 22 - அர்சென் வெங்கர், பிரெஞ்சு காற்பந்தாட்ட வீரர்
- டிசம்பர் 1 - பப்லோ எசுகோபர், கொலம்பிய போதைப் பொருள் கடத்தல் காரர்
- டிசம்பர் 1 - செபஸ்டியான் பினேரா, சிலி அரசுத்தலைவர்
- டிசம்பர் 4 - ஜெப் பிரிட்ஜஸ், அமெரிக்க நடிகர்
- டிசம்பர் 12 - பில் நை, ஆங்கிலேய நடிகர்
# 1949

## இறப்புகள்

- அக்டோபர் 29 - ஜார்ஜ் குர்ச்சீயெவ், உருசிய ஆன்மீகவாதி (பி. 1866)
- நவம்பர் 15 - நாத்தூராம் கோட்சே, மகாத்மா காந்தியின் கொலையாளி (பி. 1910)
- நவம்பர் 15 - நாராயண் ஆப்தே, மகாத்மா காந்தியின் கொலையாளி (பி. 1911)
# 1949

## நோபல் பரிசுகள்

- இயற்பியல் - யூக்காவா ஹிடேக்கி (*Yukawa Hideki*)
- வேதியியல் - வில்லியம் ஜியாக் (*William Francis Giauque*)
- மருத்துவம் - வோல்டர் ஹெஸ் (*Walter Rudolf Hess*), அன்டோனியோ மொனிஸ் (*Antonio Caetano De Abreu Freire Egas Moniz*)
- இலக்கியம் - வில்லியம் ஃபோக்னர் (*William Faulkner*)
- அமைதி - ஜோன் ஓர் (*John Boyd Orr*)
# அமேசான் மழைக்காடு

**அமேசான் மழைக்காடு** (*Amazon rainforest*) என்பது தென் அமெரிக்காவின் அமேசான் ஆற்றுப் படுகையில் அமைந்துள்ள ஒரு பெரிய மழைக்காடு ஆகும். அமேசானியா அல்லது அமேசான் படுகை என்றழைக்கப்படும் இதன் பரப்பளவு ஏழு மில்லியன் சதுர கிலோமீட்டர்கள் ஆகும். இதில் காடு மட்டும் 5.5 மில்லியன் ச.கி.மீ ஆகும். மேலும் இது ஒன்பது நாடுகளில் பரவியுள்ளது. அந்நாடுகள் பிரேசில் (ஏறத்தாழ 60 சதவீத மழைக்காட்டினை உள்ளடக்கியது), கொலம்பியா, பெரு, வெனிசுலா, ஈக்வெடார், கயானா, பொலிவியா, சுரிநாம், பிரெஞ்சு கயானா ஆகியனவாகும். இவற்றில் நான்கு நாடுகளில் உள்ள அமேசானாஸ் என்ற மாநிலங்கள் இக்காட்டின் காரணமாகவே ஏற்பட்டது.
# அமேசான் மழைக்காடு

## சிறப்புகள்

- உலகில் அறியப்பட்ட பத்தில் ஒரு உயிரினம் அமேசான் மழைக்காடுகளில் உள்ளது.
- உலகின் பாதியளவு மழைக்காடுகள் கொண்ட அமேசான் மழைக்காடுகளின் பரப்பளவு 1.4 பில்லியன் ஏக்கர்கள் ஆகும்.
- அமேசான் மழைக்காட்டில் 4,100 மைல் நீளம் கொண்ட அமேசான் ஆறு பாய்கிறது.
- 2.6 மில்லியன் சதுர மைல் பரப்பளவு கொண்ட அமேசான் வடிநிலம், தென் அமெரிக்காவின் 40% ஆகும்.
# அமேசான் மழைக்காடு

## பல்லுயுரியம்

உலகில் பாதிக்கும் மேற்பட்ட மழைக்காடுகளும் மிகப்பெரியதும் உயிரினப் பன்மை நிறைந்ததுமான மழைக்காட்டினை அமேசான் தன்னகத்தே கொண்டுள்ளது. உலகில் வாழும் உயிரின வகைகளுள் பத்தில் ஒரு பங்கு அமேசான் மழைக்காடுகளில் வாழ்வதாகக் கண்டறியப்பட்டுள்ளது. இதுவே உலகின் மிகப்பெரிய உயிரினத் தொகுப்பாகும். இப்பகுதி 2.5 மில்லியன் பூச்சியினங்களுக்கும் 16,000 தாவரவகைகளுக்கும்,39,000 கோடி மரங்களுக்கும் , ஏறத்தாழ 2000 பறவை, பாலூட்டி இனங்களுக்கும் தாயகமாக விளங்குகிறது. உலகில் உள்ள அனைத்துப் பறவைகளில் ஐந்தில் ஒன்று இம்மழைக்காடுகளில் வசிக்கிறது.
# ஹிரோஷிமா

**இரோசிமா** அல்லது **ஹிரோஷிமா** ஜப்பானில் உள்ள ஒரு பெருநகரம் ஆகும். இது ஹோன்ஷூ தீவில் உள்ளது. இந்நகரத்தின் மீது இரண்டாம் உலகப்போரின் போது முதன்முதலில், ஆகத்து 6ஆம் நாளன்று அணுகுண்டு வீசப்பட்டது. இந்த அணுகுண்டின் பெயர் சின்னப் பையன் என்பது.
# ஹிரோஷிமா

## மேலும் பார்க்க

- சின்னப் பையன்
- ஹிரோஷிமா சமாதான நினைவகம்
- நாகசாகி
- இரண்டாம் உலகப்போர்
# நாகசாகி

**நாகசாகி** ஜப்பானில் உள்ள ஒரு பெருநகரம் ஆகும். இந்நகரத்தின் மீது இரண்டாம் உலகப்போரின் போது ஹிரோஷிமா நகரத்திற்கு அடுத்து கொழுத்த மனிதன் என்னும் அணுகுண்டு, ஆகத்து 9ஆம் நாளன்று அமெரிக்கா வீசியது.
# நாகசாகி

## ஃபேட்மேன்

நாகசாகி மீது போடப்பட்ட ‘ஃபேட்மேன்’ அணுகுண்டு வெடித்தவுடன் பதினெட்டு கிலோமீட்டார் உயரத்திற்கு எகிறி தீப்பிழம்பாய்த் தேரிந்தது. தீ ஜூவாலை அணைந்தவுடன் அடர்த்தியான நச்சுக் கரும்புகை மேகங்களாக உயரத்தில் உருவெடுத்து உலவின. இந்தக் குண்டு வெடிப்புகள் குறித்த ஜப்பான் நாட்டின் அறிக்கை “சமாதிகள் எழுப்பப்படாத சுடுகாடாக ஹிரோஷிமா நாகசாகி நகரங்கள் காணப்பட்டன” என்று குறிப்பிடுகிறது. ஆகஸ்ட் மாதம் மூன்றாம் வாரத்தில் அமெரிக்கா இன்னோர் அணுகுண்டைப் போடத் தயார் நிலையில் இருந்தது.
# நாகசாகி

## மேலும் பார்க்க

- ஹிரோஷிமா
- இரண்டாம் உலகப்போர்
- ஹிரோஷிமா - நாகசாகி
# இட்சிங்கி

**இட்சிங்கி** என்பது மடகாஸ்கர் தீவின் மேற்குக் கரையில் உள்ள .பாதுகாக்கப் பட்ட இயற்கை வாழிடம் ஆகும். இவ்விடம் இதன் தனித்துவமான புவி அமைப்பிற்கும் பாதுக்காக்கப் பட்டு வரும் சதுப்பு நிலக்காடுகள், காட்டுப்பறவைகள், லெமூர் ஆகிவற்றிற்காகவும் யுனெஸ்கோவினால் உலகப் பாரம்பரியச் சின்னமாக 1990இல் அறிவிக்கப் பட்டது.
# எக்காளம்

**எக்காளம்** என்பது சமயச் சடங்குகளில் பயன்படுத்தப்படும் கிராமிய இசைக் கருவிகளில் ஒன்றாகும். இது ஒரு காற்றிசைக் கருவி ஆகும்.  
எக்காளம் ஊதுவது வெற்றியின் அடையாளமாக கருதப்படுகிறது. பழங்காலத்தில் பகையரசரை வென்ற மன்னவர் எக்காளம் இசைத்து மகிழ்வர். ஆலய வழிபாட்டு ஊர்வலங்களிலும் இது இசைக்கப்படுகின்றது. சிறுதெய்வ வழிபாட்டின் சாமியாடுதல் அல்லது அருள் ஏறுதல் நிகழ்வில் உடுக்கை மற்றும் எக்காள இசையின் பங்கு முக்கியமானது.
# எக்காளம்

## விளக்கம்

எக்காளமானது ஆறு அடி நீளம் கொண்டது. சுமார் நான்கு கிலோ எடை இருக்கும். இதை மூன்று அல்லது நான்கு பகுதிகளாக பிரித்துவைத்துக் கொள்ளலாம். இது பித்தளை அல்லது தாமிரக் குழாய்களால் செய்யப்பட்டது. இது சங்கு, நாகசுரம் ஆகியவற்றின் இசைக் கலவை ஆகும். இதில் துளைகள் ஏதும் இருக்காது. கிராமிய பஞ்ச வாத்தியம் என்று அழைக்கப்படும் ஐந்து இசைக் கருவிகளில் இதுவும் ஒன்று.  
தமிழகத்தில் வாழும் தொட்டிய நாயக்கர் இந்த எக்காளத்தை ஊதியபடியே ஆடும் எக்காளக் கூத்து என்றும் நாட்டுப்புறக் கலை முற்காலத்தில் இருந்தது. தற்போது இக்கலை வழக்கொழிந்துவிட்டது.
# உடுக்கை

**உடுக்கை** (ஆங்கிலப்பெயர்கள்:Udukai, Udukku) என்பது பல்வேறு தமிழக நாட்டுப்புறச் சடங்குகளில் பயன்படுத்தப்படும் கிராமிய இசைக் கருவிகளில் ஒன்றாகும். கிராமப்புற கோயில்களிலும் முக்கியமாக மாரியம்மன் கோவில் சமயச் சடங்குகளிலும் இது ஒலிக்கப்படும். தோல் இசைக்கருவியான இதைக் கைகளைக் கொண்டு இசைக்கலாம். உலோகத்தால் அல்லது மரத்தால் செய்யப்பட்ட இரு பக்கங்களும் விரிந்து இடை சிறுத்துப் பருத்திருப்பதால் இதை *இடை சுருங்கு பறை* என்றும் *துடி* என்றும் அழைப்பர். கரகம் ஆடும் போதும், பஜனைகளின் போதும், பூசாரியை உருவேற்றுவதற்காகவும் இது முழக்கப்படுவதுண்டு.  
இது ஒரு இந்திய பாரம்பரிய தாள இசைக் கருவி ஆகும். இது, தமிழ்நாட்டில், தோன்றியதாக கருதப்படுகிறது. இது, முறையே தமிழ்நாடு, கேரளா மற்றும் இலங்கையின் வடக்கு மற்றும் கிழக்கு பகுதிகளில் பிரபலமாக பயன்படுத்தப்படுகிறது. டமாரம் மற்றும் இடக்கை போன்ற தாள இசைக் கருவிகள் உடுக்கையை ஒத்ததாக உள்ளது. ஆனால் அளவில் வேறுபடுகிறது.
# உடுக்கை

## உடுக்கையின் அமைப்பு

உடுக்கை என்பது ஒரு மணி நேர கண்ணாடி வடிவிலான இடக்கையின் சிறிய பதிப்பாகும். இந்த கருவி சுமார் 8 முதல் 10 அங்குல நீளம் கொண்டது. இதன் இரு முனைகளிலும் 6 முதல் 8 அங்குல சுற்றளவு மற்றும் மையத்தை கொண்டுள்ளது.  
இக்கருவி பாரம்பரியமாக சூளை எரிக்கப்பட்ட களிமண்ணால் ஆனது. ஆனால் பின்னர் மாறுபாடுகள் ஏற்பட்டு, மரத்தால் செய்யப்பட்டவையாக உள்ளது. இதனைச் செய்வதற்கு பலாமரத்தின் பட்டைகள் பயன்படுத்தப் படுகின்றது. சில பகுதிகளில், உடுக்கையின் உடல்பகுதி பித்தளையை உபயோகித்து செய்யப்படுகின்றன. மேலும் இது பெரும்பாலும் உடுக்கு பாட்டு என்றும் அழைக்கப்படுகிறது. உடுக்கு கோட்டி பாட்டு, கேரளாவின் ஒரு பாரம்பரிய கலை வடிவமாகும். அந்த பாடலின் குரல் ஒலிப்பு உடுக்கையின் தாளங்களுடன் உள்ளது. இதன் மூலமாக, கேரளாவில் உடுக்கை மிகப் பிரபலமாக இருந்ததை அறியமுடிகிறது. கி.பி. 9 ஆம் நூற்றாண்டிலேயே இலங்கையிலுள்ள யாழ்ப்பாணத்தில் உடுக்கை பிரபலமான இசைக்கருவியாக இருந்தது என்ற தகவல்கள் காணப்படுகிறது.
# உடுக்கை

## பயன்படுத்தும் முறை

உடுக்கையை கிடைமட்டமாக பிடித்துக் கொண்டு, ஒரு பக்கத்தில் மட்டுமே, பொதுவாக வலது பக்கம், ஓசை எழுப்பப்படுகிறது. இடது கை துணி பட்டையுடன் கருவியைப் பிடிக்கப் பயன்படுகிறது. விரல்கள், முக்கியமாக குறியீட்டு, நடுத்தர மற்றும் மோதிர விரல்கள், உள் உள்ளங்கையுடன் ஓசை எழுப்ப பயன்படுத்தப்படுகின்றன. மேலும், துணி பட்டை, இறுக்கமாக அல்லது நெகிழ்வாக வெளியிடப்படுவதன் மூலமாக, உடுக்கை ஒலியின் பண்பேற்றத்தை சரிசெய்ய முடிகிறது. உடுக்கையில் தொங்கும் சரங்களை நேரடியாக இழுப்பதன் மூலம் இறுக்கத்தை சரிசெய்ய ஏதுவாக, இடது கையின் விரல்களும் பயன்படுத்தப்படுகின்றன.
# உடுக்கை

## நன்கு அறியப்பட்ட கலைஞர்கள்

உடுக்கை வாசிப்பில் திறன் மிக்க கலைஞர்களாக, கலியமூர்த்தி பூசாரி மற்றும் கரிவேலில் ராதாகிருஷ்ணன் போன்றோர் அறியப்படுகின்றனர்.
# உடுக்கை

## இவற்றையும் காணவும்

- இடக்கை
- உடுக்கைப்பாட்டு
- சைவத் திருமுறைகளில் குறிப்பிடப்படும் இசைக்கருவிகள்
# கஞ்சிரா

**கஞ்சிரா** (Kanjira) சமயச் சடங்குகளில் பயன்படுத்தப்படும் கிராமிய இசைக் கருவிகளில் ஒன்றாகும். இவ்வாத்தியம் பஜனைகளிலும், கிராமிய மக்களாலும் பயன்படுத்தப்படுகிறது  
*தாடப்பலகை*, *கனகதப்பட்டை*, *டேப் தாஸ்ரிதப்பட்டை* முதலியனவும் கஞ்சிரா வகையில் சேரும்.  
*டேப்* எனும் வாத்தியக் கருவி கஞ்சிராவுக்கு முன்னோடியாக இருந்தது. அது கஞ்சிராவைவிட அளவில் பெரியதாக இருக்கும். கிராமிய இசையில் பயன்பட்ட இக்கருவியை தற்போதைய கஞ்சிரா உருவத்தில் செய்து கருநாடக இசைக் கச்சேரிகளில் உப தாள வாத்தியமாக வாசித்துப் பெருமை பெற்றவர் மாமுண்டியா பிள்ளை ஆவார்.  
கஞ்சிரா உடும்புத் தோலினால் செய்யப்படும் இசைக் கருவியாகும். வனவிலங்குகள் அழிக்கப்படுவதைத் தடுக்கும் முகமாக இவ்வகையான இசைக்கருவிகளின் விற்பனை தமிழ்நாட்டில் பொதுவாகத் தடை செய்யப்பட்டுள்ளது.  
இந்த இசைக்கருவியானது வட்டவடிவ மரச்சட்டத்தில் இறுக்கமாக ஒட்டபட்டிருப்பதால் அதிலிருந்து வெளிப்படுத் நாதம் உச்ச ஸ்தாயில்தான் இருக்கும். இதை மட்டப்படுத்த வாத்தியத்தின் பின்பக்கத் தோலில் நீரைத் தடவி அடர்த்தியான ஒலியை வரவழைப்பர். ஒரு கையால் வாசிக்கப்படும் இதில் சுருதியை சேர்க்க முடியாது.  
தாள இசைக்கருவியாகிய கஞ்சிரா வாசிப்பில் மிகச்சிறந்த கலைஞர்கள் சிலர்:  
- புதுக்கோட்டை மான்பூண்டியா பிள்ளை (கஞ்சிராவை உருவாக்கி கருநாடக இசை அரங்குகளில் அறிமுகப்படுத்தியவர்)
- புதுக்கோட்டை தட்சிணாமூர்த்தி பிள்ளை
- பழனி சுப்பிரமணிய பிள்ளை
- புதுக்கோட்டை சுவாமிநாத பிள்ளை
- வி. நாகராஜன்
- ஜி. ஹரிசங்கர்
# நபி

**நபி** என்பது அரபிச் சொல்லாகும். இஸ்லாமிய நம்பிக்கையின்படி முதல் மனிதராக ஆதம் நபி (அலை) அவர்களை இறைவன் படைத்தான். பின் அவர்களின் விலா எலும்பில் இருந்து *ஹவ்வா* என்பவரை படைத்தான். பின் இவர்களின் சந்ததிகள் இந்த உலகை நிரப்பினர். அந்த மக்கள் இறைவனை மறந்து அநீதியின் பக்கம் சாயும் பொழுது, அவர்களை நல்வழிப்படுத்த இறைவன் தனது தூதர்களை அனுப்பினான். இவ்வாறு அனுப்பப்பட்ட தூதர்களையே நபி என்று முஸ்லிம்கள் அழைகின்றனர். இப்ராஃகிம்(அலை) (ஆபிரகாம்). மூஸா(அலை) (மோசே), ஈஸா(அலை)(இயேசு) ஆகியோர் நபிகளில் சிலர். முஸ்லிம்களின் நபியாக போற்றப்படும் ஈஸா(அலை) நபியையே கிறித்தவ சமயத்தோர் இறைவனாக வணங்குகின்றனர். இதன் பிறகே முஹம்மது நபி(ஸல்) இறைவனால் அனுப்பப்பட்டார். அதில் முதல் நபி ஆதம் (அலை) அவர்களுக்கும் கடைசி நபி முஹம்மத் (ஸல்) அவர்களுக்கும் இடையில் பல நபிமார்கள் தோன்றியதாக இஸ்லாம் கூறுகிறது. அவர்களில் இருபத்தைந்து நபிமார்களின் பெயர்கள் திருக்குர்ஆனில் கூறப்பட்டுள்ளது.
இவர்கள் இறைச்செய்தியை மனிதர்களுக்கு அறிவிக்கும் தூதர்கள் என்பதைத்தவிர சாதாரண மனிதர்களேயாகும் ஆவார்கள் என்பது முன் நம்பிக்கை ஆகும்.
# நபி

## திருக்குர் ஆனில் நபிமார்கள்

முஸ்லிம்களின் புனித நூலான திருக்குர்ஆனில் இருபத்தைந்து நபிமார்களைப் பற்றி கூறப்பட்டுள்ளது.  
1. ஆதம் (அலை)
1. இத்ரீஸ் (அலை)
1. நூஹ் (அலை)
1. ஹுது (அலை)
1. ஸாலிஹ் (அலை)
1. இப்ராஹிம் (அலை)
1. இஸ்மாயீல் (அலை)
1. இஸ்ஹாக் (அலை)
1. லூத் (அலை)
1. யாகூப் (அலை)
1. யூசுப் (அலை)
1. ஸுஹைப் (அலை)
1. அய்யூப் (அலை)
1. மூஸா (அலை)
1. ஹாரூன் (அலை)
1. துல்கிப்ல் (அலை)
1. தாவூத் நபி (அலை)
1. ஸுலைமான் நபி (அலை)
1. இல்யாஸ் (அலை)
1. யஹ்யா (அலை)
1. யூனுஸ் (அலை)
1. ஸக்கரியா (அலை)
1. அல் யசஉ (அலை)
1. ஈஸா (அலை)
1. முஹம்மத் (ஸல்)
இருபத்தைந்து நபிமார்களைத் தவிர்த்து இன்னும் நான்கு பெயர்களையும் திருக்குர்ஆன் குறிப்பிடுகிறது. இவர்கள் இறைத்துத்தூதர்களா அல்லது அவ்வாறில்லையா என்பது குறித்து அறிஞர்களிடையே பல கருத்துக்கள் நிலவுகின்றது. அது குறித்து இறைவனே மிக நன்கறிந்தவன்.
1. துல்கர்னைன் - ( ذو القرنين ) 18:83
2. லுக்மான் - ( لقمان الحكيم ) 31:12
3. உஜைர் - ( عزیر ) 9:30
4. துப்பஃஉ- ( تُبَّعٍ ) 44:37, 50:14
| 1 | ஆதம் (அலை) | ✓ | ✓ | முதல் நபி மற்றும் முதல் மனிதர் ஆவார். |  |  |  |  |  |
| --- | --- | --- | --- | --- | --- | --- | --- | --- | --- |
| 2 | இத்ரீஸ் (அலை) | ✓ | ― | ― | ― | ― | ? | ஒருபோதும் கூறப்படவில்லை, பிற்கால வம்சங்கள்பாபிலோனைக் கோருகின்றன | "உயர்த்தப்பட்டது... உயர்ந்த இடத்திற்கு". |
| 3 | நூஹ் (அலை) | ✓ | ✓ | ✓ | ✓ | ― | ஊழிவெள்ளம் | நூஹ்வின் மக்கள் | ஊழிவெள்ளம்த்தில் உயிர் பிழைத்தவர் |
| 4 | ஹுது (அலை) | ✓ | ✓ | ஆத் பழங்குடி | வணிகர் |  |  |  |  |
| 5 | ஸாலிஹ் (அலை) | ✓ | ✓ | ஒட்டகம் வளர்ப்பவர் |  |  |  |  |  |
| 6 | இப்ராஹிம் (அலை) | ✓ | ✓ | ✓ | ✓ | ? | ஈராக் மற்றும் சிரியாவின் மக்கள் | கஃபா கட்டியவர் |  |
| 7 | லூத் (அலை) | ✓ | ✓ | ― | ― | ― | ? | "லூத்(அலை)அவர்களின் மக்கள் | பாலஸ்தீனத்தில் வசிக்கவில்லை, ஆனால் அதன் குடிமக்களால் "சகோதரர்கள்" என்று இவர் கருதப்பட்டார். |
| 8 | இஸ்மாயீல் (அலை) | ✓ | ✓ | ― | ― | ― | ― | ? | இஸ்ரவேல் மக்களின் நிறுவனர்கள் |
| 10 | யாகூப் (அலை) | ✓ | ✓ | ― | ― | ― | ? | எகிப்து | தீர்க்கதரிசனத்திற்கான பரிசு பெற்றவர். |
| 12 | அய்யூப் (அலை) | ✓ |  |  |  |  |  |  |  |
| 13 | ஸுஹைப் (அலை) | ― | ✓ | ✓ | ஆடு மேய்ப்பவர் |  |  |  |  |
| 14 | மூஸா (அலை) | ✓ | ✓ | ✓ | , or | பிர்அவ்ன் மற்றும் அவரது அமைப்பு | பிர்அவ்னுக்கு சவால் விடுத்தார்; இஸ்ரேலுக்கு மீண்டும் குடியேற்றத்தை வழிநடத்தினார். |  |  |
| 15 | ஹாரூன்
(அலை) | ✓ | ✓ | ஜெருசலம் | இராணுவ தளபதி, 2 வது ஐக்கிய முடியாட்சியின் இஸ்ரேல் அரசர் |  |  |  |  |
| 17 | ஸுலைமான் (அலை) | == ஸல்/அலை ==
நபிமார்களின் பெயர்களை செவியுறும்பொழுது "ஸல்லல்லாஹு அலைஹி வஸல்லம்" என்று கூறுவார்கள். அதற்கு பொருள், இறைவன் அவருக்கு அருளைப்பொழிவானாக.  
முஹம்மத் என்ற பெயரையோ அல்லது நபி என்பதையோ எழுதும் போது பக்கத்தில் ஸல் என்ற வார்த்தையைப் பயன்படுத்துவார்கள். ஸல் என்பது ஸல்லல்லாஹு அலைஹி வஸல்லம் என்பதன் சுருக்கம். அல்லாஹ் அவருக்கு அருளும் ஈடேற்றமும் அளிப்பானாக என்பது இதன் பொருள்.  
முகம்மது நபி அல்லாத ஏனைய பிற எல்லா நபிமார்களின் பெயர்களை எழுதும் போது அலை என்ற வார்த்தையைப் பயன்படுத்துவார்கள். அலை என்பது அலைஹிஸ் ஸலாம் அல்லது அலைஹிஸ்ஸலாது வஸ்ஸலாம் என்பதன் சுருக்கம் இவருக்கு அருளும் சாந்தியும் ஏற்படட்டுமாக என்பது இதன் பொருள். |  |  |  |  |  |  |  |
# முதல் மாந்தர்

அறிவியலின் கருத்துப் படி மனிதர் படிவளர்ச்சி மூலம் வழிவந்தவர்கள். சிம்பான்சி குரங்கு இனத்தில் இருந்து 5–7 மில்லியன் ஆண்டுகளுக்கு முன்பு கிளைவிட்டனர். அதன் பின் பல மனித இடை நிலை இனங்கள் இருந்து, தற்போதைய Homo sapiens 400,000 இருந்து 250,000 முன்னர் கிளை விட்டனர்.
# முதல் மாந்தர்

## சமய நம்பிக்கைகள்

### கிறித்தவ நம்பிக்கை

உலகில் தோன்றிய முதல் மனிதன் ஆதாம் ஏவாள் என்று பரவலாக நம்பப்படுகிறது. உலகில் தோன்றிய முதல் மனிதன் ஆதாம் என்றும் கிறிஸ்தவர்களின் புனித நூலான விவிலியம் கூறுகிறது.
# முதல் மாந்தர்

## சமய நம்பிக்கைகள்

### இசுலாமிய நம்பிக்கை

ஆதாமின் விலா எழும்புகளிலிருந்து ஏவாள்(பெண்) படைக்கப்பட்டதாகவும் குர் ஆன் கூறுகிறது. {quotes}  
முதல் மனிதனை களி மண்ணிலிருந்து படைக்கப்பட்டதாகவும் அறியப்படுகிறது.  
கடவுள் முதல் மனிதனை படைத்தப்பின் அவருக்கு சிரம் தாழ்த்துமாறு வானவர்களைப் பணித்தான். வானவர்கள் அனைவரும் அவருக்கு (ஆதாம்) சிரம் பணிந்தனர். ஆனால் அதுவரை வானவர்களின் தலைவராக இருந்த சைத்தான்(இப்லீஸ்) அவருக்கு சிரம் பணிய மறுத்தான்.  
"மேலும், “ஆதமுக்கு நீங்கள் சிரம் பணியுங்கள் என்று வானவர்களுக்கு நாம் கூறிய நேரத்தை (நினைத்துப் பாரும்.) இப்லீஸைத் தவிர (வானவர்கள் அனைவரும்) சிரம் பணிந்தார்கள். அவனோ, “களிமண்ணால் நீ படைத்த வருக்கு நான் சிரம் பணிவதா?” என்று (கர்வத்துடன்) கூறினான்." – குர்ஆன்:17:61  
"மேலும், நாம் வானவர்களை நோக்கி, ‘நீங்கள் ஆதமுக்கு சிரம் தாழ்த்துங்கள் (ஸஜ்தாச் செய்யுங்கள்)’ என்று கூறியபொழுது, இப்லீஸைத் தவிர அவர்கள் (அனைவரும்) சிரம் தாழ்த்தினர். (இப்லீஸாகிய) அவன் மறுத்தான்; (நானே பெரியவன் என்று) ஆணவங் கொண்டான்; மேலும், (அல்லாஹ்வின் கட்டளையை) நிராகரிப்போரில் அவன் ஆகி விட்டான்." – குர்ஆன்:2:34
# முதல் மாந்தர்

## சமய நம்பிக்கைகள்

### இந்து நம்பிக்கை

இந்துப் புராணங்களின் கூற்றுப்படி படைப்புக் கடவுளான பிரம்மா மனதாலேயே சனகர், சனந்தனர், சனாதனர், சனத்குமாரர் முதலான ரிஷிகளைப் படைத்து அவர்களை உலகில் மனித சமூகத்தை உண்டுபண்ணச் சொல்லியும் அதனால் பயனேதும் இல்லாதபடியால், கடைசியில் தன் உடம்பிலிருந்தே இரண்டு பாகம் தோன்றி ஒன்று சுவாயம்புவ மனு என்ற ஆணாகவும் மற்றொன்று சதரூபை என்ற பெண்ணாகவும் ஆகி அவர்களுடைய இனப்பெருக்கத்தினால் தான் பிற்பாடு மனித இனமே உருவாயிற்று என்றும் சொல்லப்பட்டிருக்கிறது. வியாசர் எழுதிய அனேக புராணங்களில் இது சொல்லப்பட்டிருக்கிறது. ஒரு உதாரணத்திற்கு ஸ்ரீமத் பாகவதம் 3ம் ஸ்கந்தம், அத்தியாயம் 12, சுலோகங்கள் 52-56 ஐப் பார்க்கலாம்.  
இது நடந்து ஏறக்குறைய 200 கோடி ஆண்டுகள் ஆகியுள்ளன என்ற ஒரு கணிப்பு கூறிகிறது.
# ராம்சே தேற்றம்

**ராம்சே தேற்றம்** (*Ramsey's Theorem*) என்பது கணிதத்தில் சேர்வியலில் ஒரு உட்பிரிவு ஆகும். இதைச் சேர்ந்த பல பிரச்சினைகளில் ஆய்வுகள் கணித உலகெங்கும் நடந்துகொண்டிருக்கின்றன.
# ராம்சே தேற்றம்

## அறிமுகம்

எஃப். பி. ராம்சே என்பவர் 1930 இல் இத்தேற்றத்தை பிரசுரித்தார். இதை எளிதாகக் குறிப்பிடவேண்டுமென்றால் நண்பர்களும் அந்நியர்களும் என்ற கணிதத் தேற்றத்தைப் பார்க்கலாம். அதனுடைய பண்பியலாக்கம் தான் *ராம்சே தேற்றம்*.
# ராம்சே தேற்றம்

## தேற்றத்தின் கூற்று

*t, r, q<sub>1</sub>, q<sub>2</sub>, ... , q<sub>t</sub>* என்பவை முழு எண்களாக இருக்கட்டும். மேலும், ஒவ்வொரு *t* க்கும்,  
<math>1 \leq r \leq q_t</math> என்றும் கொள்வோம். இக்கருதுகோள்களை வைத்துக்கொண்டால் *r,q<sub>1</sub>, q<sub>2</sub>, ... , q<sub>t</sub>* இவைகளின் மதிப்பைப்பொருத்து, கீழ்க்கண்ட பண்புகளுடன், ஒரு மிகச்சிறிய முழு எண் *N* இருக்கும்:  
<math>n \geq N</math> என்ற பண்புடன் ஒரு *n*-கணம் *S* எதுவானாலும்,அதனுடைய *r*-உட்கணங்களை ஒன்றுக்கொன்று வேறுபாடுள்ள *t* வகைகளாகப் பிரித்து அவைகளை <math>A_1, A_2, ..., A_t</math> என்று பெயரிடுவோம். அதாவது ஒவ்வொரு *r*-உட்கணமும் இந்த *t* வகைகளில் ஏதாவது ஒன்றில் (ஒன்றில் தான்)இருக்கவேண்டும்.  
அப்படியானால், *{1, 2, ... ,t}* இல் ஏதாவது ஒரு * i* க்கு, *S* இன் *X* என்ற ஒரு உட்கணம், *q<sub>i</sub>* உறுப்புகள் கொண்டதாகவும், *X* இன் எல்லா *r*-உட்கணங்களும் குறிப்பிட்ட ஒரே வகை *A<sub>i</sub>* ஐச்சேர்ந்ததாகவும், கட்டாயமாக இருந்தே தீரும்.  
இத்தேற்றத்தின் சீற்றத்தைப் புரிந்து கொள்வதற்கு 'நண்பர்களும் அன்னியர்களும்' தேற்றம் (இதை **நட்புத்தேற்றம்** என்றும் சொல்வதுண்டு) எவ்விதம் ராம்ஸே தேற்றத்தின் ஒரு தனிப்பட்ட நிலையாகும் என்பதைப் பார்க்கவேண்டும்.
# ராம்சே தேற்றம்

## நட்புத்தேற்றத்தின் பண்பியலாக்கம்

*r = 2* என்று கொள். நாம் *2-*உட்கணங்களில் தான் கவனம் செலுத்துகிறோம் என்பது இதன் பொருள். *S* என்பது ஒரு கோலத்தின் புள்ளிகளானால், *2*-உட்கணங்கள் அதன் கோடுகளாகும். ஆக, *2* க்கு பதில் *r* என்று கொண்டது ஒரு பண்பியலாக்கம்.  
அடுத்தாற்போல், *t = 2* என்று கொள்.*r*-உட்கணங்களை இரண்டே வகையாகப்பிரிக்கிறோம் என்பது இதன் பொருள். நட்புத் தேற்றத்தில் கோலத்தின் கோடுகளை (*2*-உட்கணங்களை) இரண்டே வகையாகப் பிரிக்கிறோம் என்பதைத்தான் இது சொல்கிறது. சிவப்பு, பச்சை என்று இருநிறமாக்குவதைத்தான் இவ்விதம் ராம்ஸே தேற்றம் பண்பியலாக்குகிறது. அதாவது, *2* க்கு பதில் *t* என்று கொண்டு செயல்படுகிறது. இரண்டு நிறங்களுக்கு பதிலாக பல நிறங்களைப் (துல்லியமாகச் சொன்னால், *t* நிறங்களை) பயன்படுத்திப் பிரிக்கிறது.  
மேலும், *q<sub>1</sub>-*உட்கணத்தின் இடத்தில் முக்கோணத்தையும், *q<sub>2</sub>-*உட்கணத்தின் இடத்திலும் முக்கோணத்தையும் எடுத்துக் கொள்வது நட்புத் தேற்றத்தின் மற்றொரு எளிமை. ஆக, *r = 2, t = 2, q<sub>1</sub> = 3,* *q<sub>2</sub> = 3* என்று கொண்டால், ராம்ஸே தேற்றத்திலிருந்து நட்புத்தேற்றம் தனிக்குறிப்பாகின்றது.  
எனினும் நட்புத் தேற்றத்திற்கும் ராம்ஸே தேற்றத்திற்கும் ஒரு முக்கியமான வேறுபாடு இருக்கிறது. ராம்ஸே தேற்றத்தில் ராம்ஸே எண் ஒன்று இருப்பதாகச் சொல்லப்படுகிறதே ஒழிய அந்த எண்ணின் மதிப்பு என்னவாக இருக்கும் என்பதற்கு அதில் குறிப்பொன்றுமில்லை. நட்புத் தேற்றத்தில் அந்த எண்ணையே தீர்மானித்திருப்பது குறிப்பிடத்தக்கது. தனிக்குறிப்பாக அடிமட்டத்தில் இருக்கும் நட்புத் தேற்றத்திலிருந்து பண்பியல்படுத்துவதற்காக ராம்ஸே தேற்றத்தின் உயரத்திற்குச் செல்லும் போது எண்ணைத் தீர்மானமாகச் சொல்லக்கூடிய வசதியை இழக்கிறோம்.
# ராம்சே தேற்றம்

## ராம்சே எண்

தேற்றத்தில் குறிப்பிட்டுச் சொல்லப்பட்டிருக்கும் எண்ணுக்கு **ராம்சே எண் ** எனப் பெயர். அதற்குக் குறியீடு:  
<math>N(q_1, q_2, ... q_t; r)</math>.  
நட்புத் தேற்றத்தில் இது *N(3,3;2)* ஆகிறது. இந்த எண்ணை இப்பொழுது ராம்சே தேற்றத்தின் பாணியில் சொல்லலாம். <math>n \geq N(3,3; 2)</math> என்று கொண்டு ஒரு *n-*கணம் * S* ஐ எடுத்துக்கொண்டால், அதனுடைய *2-*உட்கணங்களை சிவப்பு, பச்சை யென்றோ அல்லது வேறு முறையிலோ இரண்டு வகைகளாகப் பிரித்தால், எல்லா *2*-உட்கணங்களும் முதல் வகையிலடங்கினதாக ஒரு *3*-உட்கணமோ அல்லது எல்லா *2-*உட்கணங்களும் இரண்டாவது வகையிலடங்கினதாக ஒரு *3*-உட்கணமோ இருக்கும் என்று உறுதியாகச் சொல்லலாம். இதுதான் நட்புத் தேற்றம்.  
மற்ற ராம்சே எண்கள் உள்ளன என்று மட்டும் தெரியுமே தவிர ஒரு சில ராம்சே எண்கள்தான் தீர்மானிக்கப் பட்டிருக்கின்றன. மற்றவை யெல்லாம் ஆய்வு நிலையிலேயே உள்ளன. *t = 2 = r* என்ற சூழ்நிலையில், ராம்சே எண்ணை <math>R(q_1, q_2)</math> அல்லது <math>R(p, q)</math> என்று எளிதாகக் குறிப்பிடுவது வழக்கம். கீழுள்ள அட்டவணையில் இதுவரை தெரிந்த சில ராம்ஸே எண்களின் மதிப்புகள் காட்டப்பட்டுள்ளன. *p, q* எதுவாக இருந்தாலும் *R(1, q) = 1; R(2, q) = q ; மற்றும், R(p, q) = R(q, p).*  
| *p,q* | 3 | 4 |
| --- | --- | --- |
| 3 | 6 |  |
| 4 | 9 | 18 |
| 5 | 14 | 25 |
| 6 | 18 |  |
| 7 | 23 |  |
| 8 | 28 |  |
| 9 | 36 |  |  
மற்ற *R(p,q)* சிலவற்றிற்கு வரம்புகள் தெரியும். எ.கா.: <math>43 \leq R(5,5)\leq 49 </math>. பலவற்றிற்கு அதுகூடத் தெரியாது.
# ராம்சே தேற்றம்

## பல நிற ராம்சே எண்கள்

t = 2 என்ற சூழ்நிலை உட்கணங்களை இரண்டே வகையாகப் பிரிக்கிறோம் என்பதைக் காட்டுகிறது. அதாவது, கோடுகளை நிறமாக்கும் செயல்முறையில் இரண்டே நிறங்கள் பயன்படுத்தப் படுகின்றன. t = 3 என்ற சூழ்நிலை மூன்று நிறங்களைச் செயல்முறையில் கொண்டுவரும்.
*t = 3* என்ற சூழ்நிலையில் தெரிந்த ஒரே ராம்சே எண் *N(3,3,3; 2) = 17*.இதைத்தீர்மானம் செய்வது அப்படி ஒன்றும் எளிதாக இருக்கவில்லை. N(3,3; 2) = 6 என்பதை பயன்படுத்தி <math> N(3,3,3; 2) \leq 17</math> என்ற நிறுவலை நாமே செய்யலாம். ஆனால் இதற்கு எதிர்பக்கமாக வேண்டிய <math> N(3,3,3; 2) \geq 17</math> என்ற சமனிலியை நிறுவ Galois field என்று சொல்லப்பட்ட முடிவுறு களங்களின் பலம் தேவைப்பட்டது.
# மிருகசீரிடம் (நட்சத்திரம்)

**மிருகசீரிடம்** என்பது இந்திய வானியலிலும் சோதிடத்திலும் இராசி சக்கரத்தில் (*Zodiac*) பேசப்படுகிற 27 நட்சத்திரங்களில் ஐந்தாவது நட்சத்திரம் ஆகும். ஏறக்குறைய சனவரி 10 தேதிகளில் 22 மணியளவிலும் மூன்று மாதம் முன்னமேயே காலை 4 மணியளவிலும், இன்னும் மற்ற நாட்களில் அட்டவணைப்படியும் இதைக் காணலாம். இதனுடைய அறிவியற்பெயர் <math>\lambda Orionis</math> (பொதுவாக வழங்கப்படும் பெயர் Meissa). தற்கால வானியல் படி இது Orion என்ற விண்மீன் குழுவின் தலைப்பக்கம் காணப்படுகிறது. இந்திய வானியலின் பழைய மரபுப்படியும் சோதிடமரபுப்படியும் இது இடபராசியில் கணக்கிடப்படுகிறது.
# மிருகசீரிடம் (நட்சத்திரம்)

## இரவில் மணி அறிதல்

இரவில் நட்சத்திரங்களைக் கொண்டு மணி அறிவதற்கு தமிழிலும் வடமொழியிலும் 27 வாய்பாடுகள் இருக்கின்றன. அதனில் மிருகசீரிடம் குறித்த தமிழ்ச் செய்யுள் வரிகள்:  
**மான்றலை மூன்றும் தேங்காய்க் கண் போல்**  
**ஆன்ற சிங்கத்தைந்தே காலே**  
மிருகசீரிடம் என்ற வடமொழிச்சொல்லை தமிழில் மான்றலை என்று மொழிபெயர்த்திருப்பது இப்பாட்டின் சிறப்புகளில் ஒன்று. வானத்தில் மிருகசீரிடத்தோடு சேர்ந்த மூன்று நட்சத்திரங்களையும் பார்ப்பவர்கள் அந்த நட்சத்திரங்களை தேங்காயின் மூன்று கண்களாகச் சித்தரித்திருப்பது எவ்வளவு பொருத்தமானது என்று தெரிந்துகொள்வார்கள். மிருகசீரிடம் உச்சவட்டத்தில் வரும்போது சிங்கராசி உதித்து 5 1/4 நாழிகை ஆகியிருக்கும் என்பது பாட்டின் இரண்டாவது அடியின் பொருள். (1 நாழிகை = 24 நிமிடங்கள்).  
மார்கழி 15ஆம் நாள் மிருகசீரிடத்தை உச்சத்தில் பார்ப்பதாகக் கொள்வோம். அந்த நாள் சூரியன் தனுசு இராசியின் மையத்தில் இருக்கும் நாள். அதனால் நாம் மிருகசீரிடத்தை உச்சத்தில் பார்க்கும்போது, கீழ்த்தொடுவனத்திற்கும் சூரியனுக்கும் இடச்சுழியாக இருக்கும் நேரத்தை இப்படி கணக்கிடலாம்: கன்னி 4 3/4; துலாம் 5; விருச்சிகம் 5 தனுசு 2 1/2. ஆக மொத்தம் 17 1/4 நாழிகைகள். அதாவது 6 மணி 54 நிமிடங்கள். ஆதலால் நேரம் ஏறக்குறைய 11-06 P.M. இதே முறையில் மற்ற நாட்களிலும் கணக்கிட்டுக் கொள்ளலாம். கீழுள்ள அட்டவணையில் மாதிரிக்காக சில நாட்கள் காட்டப்பட்டிருக்கின்றன.  
| மிருகசீரிடத்தை உச்ச வட்டத்தில்
பார்க்கும் இரவு | சூரியன் இராசிச்சக்கரத்தில்
இருக்கும் இடம் | வாய்பாட்டிலிருந்து
கணிக்கப்பட்ட நேரம்
(ஏறக்குறைய) |
| --- | --- | --- |
| புரட்டாசி 15 | கன்னிராசியில் நுழைந்து
15 நாள் ஆனது | 5-06 A.M. |
| ஐப்பசி15 | துலா ராசியில் நுழைந்து
15 நாள் ஆனது | 3-06 A.M. |
| கார்த்திகை 15 | விருச்சிக ராசியில் நுழைந்து
15 நாள் ஆனது | 1-06 A.M. |
| மார்கழி 15 | தனுசு ராசியில் நுழைந்து
15 நாள் ஆனது | 11-06 P.M. |
| தை 15 | மகர ராசியில் நுழைந்து
15 நாள் ஆனது | 9-06 P.M. |
| மாசி 15 | கும்ப ராசியில் நுழைந்து
15 நாள் ஆனது | 7-06 P.M. |
# திருவாதிரை (நட்சத்திரம்)

**திருவாதிரை** என்பது இந்திய வானியலிலும் சோதிடத்திலும் இராசி சக்கரத்தில் (*Zodiac*) பேசப்படுகிற 27 நட்சத்திரங்களில் ஆறாவது நட்சத்திரம் ஆகும். ஏறக்குறைய சனவரி 1 தேதிகளில் நடு இரவிலும் இரண்டு மாதம் முன்னமேயே காலை 4 மணியளவிலும், இன்னும் மற்ற நாட்களில் அட்டவணைப்படியும் இதைக் காணலாம். . தற்கால வானியல் படி இது ஓரியன் என்ற விண்மீன் குழுவில் கணக்கிடப்படுகிறது. இதனுடைய அறிவியற்பெயர் <math>\alpha Orionis</math>. மேற்கத்திய உலகத்தில் வழக்கிலிருக்கும் பெயர் *பீட்டல்கியூசு* (*Betelgeuse*) ஆகும். இந்திய வானியலின் பழைய மரபுப்படியும் சோதிடமரபுப்படியும் இது மிதுனராசியில் கணக்கிடப்படுகிறது.  
மூதிரை, செங்கை, யாழ், ஈசர் தினம், அரணாள், யாதிரை ஆகிய தமிழ்ப்பெயர்களை திவாகர, பிங்கல நிகண்டுகள் சுட்டியுள்ளன.
# திருவாதிரை (நட்சத்திரம்)

## அறிவியல் விபரங்கள்

ஓரியன் விண்மீன் குழுவே வானில் ஒரு தவிர்க்கமுடியாத நேர்த்தியுடன் விளங்கும் குழு. மையத்தில் ஓரியன் கச்சை. வடகிழக்கில் ராட்சத நட்சத்திரமான திருவாதிரை. தென்மேற்கில் இன்னொரு பேருரு நட்சத்திரமான Rigel. இன்னும் இந்தக் குழுவில் அற்புதமான காட்சிகள் அனேகம். திருவாதிரை வானிலேயே மிகப்பிரகாசமான 20 நட்சத்திரங்களில் 10ம் இடத்தில் இருக்கிறது. முதல் இடத்தைப் பிடித்திருக்கும் மிருகவியாதர் (Sirius)நட்சத்திரமும் இதே நேரத்தில் சற்று தென்கிழக்கில் தெரியும். ஓரியன் கச்சையை தென்கிழக்கில் நீட்டிக்கொண்டுபோனால் முதலில் தென்படும் மிகப்பிரகாசமான நட்சத்திரம் தான் மிருகவியாதர்.பூமியிலிருந்து திருவாதிரை நட்சத்திரம் 310 ஒளியாண்டுகள் தூரத்தில் உள்ளது.
# திருவாதிரை (நட்சத்திரம்)

## திருவாதிரை பந்துப்பண்டிகை நாள்

சோதிடத்தின்படியும், இந்துப் பஞ்சாங்கங்கள் படியும் ஒவ்வொரு நாளும் சந்திரன் 27 நட்சத்திரங்களுள் எந்த நட்சத்திரத்திற்கருகில் இருக்கிறதோ அதைப் பொறுத்து அந்தநாள் அந்தமாதத்தில் அந்த நட்சத்திரத்தினுடைய நாள் ஆகும். மார்கழி மாதம் திருவாதிரை நட்சத்திர நாள் சிவனை வணங்குபவர்களுக்கும் சிவன்கோவில்களிலும் ஒரு முக்கியமான பண்டிகை நாள். தில்லையில்தான் சிவபெருமான் பிரபஞ்ச நடனமாடி பதஞ்சலி, வியாக்கிரபாதர் என்ற இரு முனிவருக்கும் மற்றும் தேவர்களுக்கும் தரிசனம் கொடுத்தார் என்று புராணங்கள் சொல்கின்றன. தில்லையில் திருவாதிரை விழாவை ஒரு 10-நாள் விழாவாகவே கொண்டாடுவார்கள். இவ்விழாவுக்கு ஆருத்ரா தரிசன விழா எனப்பெயர். ஆருத்ரா என்பது ஆர்த்ரா (= ஆதிரை) என்ற வடமொழிச் சொல்லுக்குச் சரியான தமிழ்ச்சொல். ஆருத்ரா தரிசனத்தன்று ஆயிரக்கணக்கான அன்பர்களும் சிவனடியார்களும் தில்லையில் குழுமியிருந்துஆண்டவனை வணங்குவர். அன்று தில்லை ஈசனுக்கு சிறப்பு அபிசேகம் செய்துவைத்து பூசைகள் செய்வர். திருவாரூரில் நடக்கும் ஆருத்ராதரிசனவிழா தேவாரத்தில் பாடப்பட்டிருக்கிறது. திருமயிலையில் நடக்கும் ஆருத்ராதரிசன விழா திருஞான சம்பந்தருடைய பூம்பாவைப்பதிகத்தில் சொல்லப்பட்டிருக்கிறது. ஆதிரைத்திருவிழா சங்கத்தமிழர்களால் சிவனுடைய நட்சத்திரமாகக் கொண்டாடப்பட்டதை பரிபாடல் (71-78) பாடுகிறது.  
இவிழாவையும் Orion குழுவையும் பற்றிய பல விபரங்களை இங்கே பார்க்கலாம்.
# திருவாதிரை (நட்சத்திரம்)

## இரவில் மணி அறிதல்

இரவில் நட்சத்திரங்களைக் கொண்டு மணி அறிவதற்கு தமிழிலும் வடமொழியிலும் 27 வாய்பாடுகள் இருக்கின்றன. அதனில் திருவாதிரை குறித்த தமிழ்ச் செய்யுள் வரிகள்:  
**ஆதிரை ஒரு மணி ஆயிழை ஒன்றரை**.  
ஒரே நட்சத்திரமான திருவாதிரை உச்சத்தில் வரும்போது கன்னிராசியில் ஒன்றரை நாழிகையாகியிருக்கும் என்பது தான் பாடல் வரியின் பொருள்.வட்மொழியிலுள்ள வாய்பாடும் கிட்டத்தட்ட இதேபொருள்பட உள்ளது: **ஆர்த்ரா கன்யாயுதா** என்பது தான் அது.
கார்த்திகை 15ம் நாள் திருவாதிரையை உச்சத்தில் பார்ப்பதாகக்கொள்வோம். அன்று சூரியன் விருச்சிகராசியின் மையத்தில் இருக்கிறது. கீழ்த்தொடுவானத்திற்கும் சூரியனுக்கும் இடச்சுழிதூரத்தை இப்படி கணக்கிடலாம். கன்னி ராசியில் 3 1/2, துலாராசியில் 5, விருச்சிகராசியில் 2 1/2 ஆக மொத்தம் 11 நாழிகை. 1 நாழிகை = 24 நிமிடங்கள். அதனால், சூரியன் உதிப்பதற்கு இன்னும் 4 மணி 24 நிமிடங்கள் உள்ளன. ஆதலால் அப்போதைய நேரம் ஏறக்குறைய 1-36 A.M. இதே முறையில் மற்ற நாட்களிலும் கணக்கிட்டுக் கொள்ளலாம். கீழுள்ள அட்டவணையில் மாதிரிக்காக சில நாட்கள் காட்டப்பட்டிருக்கின்றன.  
| திருவாதிரையை உச்ச வட்டத்தில்
பார்க்கும் இரவு | சூரியன் இராசிச்சக்கரத்தில்
இருக்கும் இடம் | வாய்பாட்டிலிருந்து
கணிக்கப்பட்ட நேரம்
(ஏறக்குறைய) |
| --- | --- | --- |
| புரட்டாசி 15 | கன்னிராசியில் நுழைந்து
15 நாள் ஆனது | 5-36 A.M. |
| ஐப்பசி15 | துலா ராசியில் நுழைந்து
15 நாள் ஆனது | 3-36 A.M. |
| கார்த்திகை 15 | விருச்சிக ராசியில் நுழைந்து
15 நாள் ஆனது | 1-36 A.M. |
| மார்கழி 15 | தனுசு ராசியில் நுழைந்து
15 நாள் ஆனது | 11-36 P.M. |
| தை 15 | மகர ராசியில் நுழைந்து
15 நாள் ஆனது | 9-36 P.M. |
| மாசி 15 | கும்ப ராசியில் நுழைந்து
15 நாள் ஆனது | 7-36 P.M. |
# சூன் 5

## பிறப்புகள்

- 1646 &ndash; எலினா கார்னரோ பிசுகோபியா, இத்தாலியக் கணிதவியலாளர், மெய்யியலாளர் (இ. 1684)
- 1723 &ndash; ஆடம் சிமித், இசுக்கொட்டியப் பொருளியலாளர், மெய்யியலாளர் (இ. 1790)
- 1771 &ndash; ஆணோவரின் முதலாம் எர்ணசுட்டு அகசுத்து (இ. 1851)
- 1819 &ndash; ஜான் கவுச் ஆடம்சு, ஆங்கிலேயக் கணிதவியலாளர், வானியலாளர் (இ. 1892)
- 1862 &ndash; ஆல்வார் குல்ஸ்ட்ரான்ட், நோபல் பரிசு பெற்ற சுவீடன் கண் மருத்துவர் (இ. 1930)
- 1882 &ndash; சைமன் கிரகரி பெரேரா, இலங்கை இயேசு சபை கத்தோலிக்க மதகுரு, வரலாற்றாளர் (இ. 1950)
- 1883 &ndash; ஜான் மேனார்ட் கெயின்ஸ், ஆங்கிலேயப் பொருளியலாளர், மெய்யியலாளர் (இ. 1946)
- 1887 &ndash; ஜார்ஜ் ஜோசப், கேரள இந்திய விடுதலைப் போராட்ட செயற்பாட்டாளர் (இ. 1938)
- 1896 &ndash; முகம்மது இசுமாயில், இந்திய முசுலிம் அரசியல் தலைவர் (இ. 1972)
- 1898 &ndash; பெடரிக்கோ கார்சியா லோர்க்கா, எசுப்பானியக் கவிஞர், திரைப்பட இயக்குநர் (இ. 1936)
- 1900 &ndash; டென்னிஸ் கபார், நோபல் பரிசு பெற்ற அங்கேரிய-ஆங்கிலேய இயற்பியலாளர், பொறியியலாளர் (இ. 1979)
- 1914 &ndash; தஞ்சை இராமையாதாஸ், தமிழகக் கவிஞர், திரைப்படப் பாடலாசிரியர் (இ. 1965)
- 1925 &ndash; வ. அ. இராசரத்தினம், ஈழத்து எழுத்தாளர் (இ. 2001)
- 1929 &ndash; வ. ந. நவரத்தினம், இலங்கை அரசியல்வாதி (இ. 1991)
- 1936 &ndash; பூ. ம. செல்லத்துரை, இலங்கை எழுத்தாளர், பத்திரிகையாளர் (இ. 2016)
- 1944 &ndash; விட்பீல்டு டிஃபீ, அமெரிக்கக் கணுக்கவியலாளர்
- 1961 &ndash; ரமேஷ் கிருஷ்ணன், இந்திய டென்னிசு வீரர்
- 1972 &ndash; யோகி ஆதித்தியநாத், இந்திய மதகுரு, அரசியல்வாதி
- 1974 &ndash; ரம்பா, தென்னிந்தியத் திரைப்பட நடிகை
# சூன் 5

## இறப்புகள்

- 1838 &ndash; இரேனியசு ஐயர், செருமானிய கிறித்தவ மதப் பரப்புனர், தமிழறிஞர் (பி. 1790)
- 1900 &ndash; ஸ்டீபன் கிரேன், அமெரிக்கக் கவிஞர், புதின எழுத்தாளர் (பி. 1871)
- 1910 &ndash; ஓ ஹென்றி, அமெரிக்க எழுத்தாளர் (பி. 1862)
- 1958 &ndash; ரெங்கநாதன் சீனிவாசன், மொரிசியசு அரசியல்வாதி (பி. 1910)
- 1973 &ndash; மாதவ சதாசிவ கோல்வால்கர், இந்திய இந்துத்துவவாதி, ஆர்.எஸ்.எஸ் இயக்கத் தலைவர் (பி. 1906)
- 1974 &ndash; சிவகுமாரன், சயனைட் அருந்தி உயிர் நீத்த முதலாவது ஈழப் போராளி (பி. 1950)
- 1994 &ndash; கிருஷ்ண சைதன்யா, மலையாள இலக்கியவாதி, மதிப்புரைஞர் (பி. 1918)
- 1999 &ndash; அப்துல் அசீஸ், இலங்கை அரசியல்வாதி, தொழிற்சங்கத் தலைவர் (பி. 1921)
- 2002 &ndash; மு. சிவசிதம்பரம், இலங்கை அரசியல்வாதி
- 2004 &ndash; ரானல்ட் ரேகன், அமெரிக்காவின் 40வது அரசுத்தலைவர், நடிகர் (பி. 1911)
- 2004 &ndash; கே. கணேஷ், இலங்கை மலையக எழுத்தாளர் (பி. 1920)
- 2012 &ndash; ரே பிராட்பரி, அமெரிக்க அறிபுனை எழுத்தாளர் (பி. 1920)
# சூன் 5

## சிறப்பு நாள்

- மர நாள், (நியூசிலாந்து)
- தந்தையர் தினம் (தென்மார்க்கு)
- இந்தியர் குடியேறிய நாள் (சுரிநாம்)
- விடுதலை நாள் (சீசெல்சு)
- ஆசிரியர் நாள் (உருமேனியா)
- உலக சுற்றுச்சூழல் நாள்
# விக்கிப்பீடியா:ஆண்டு நிறைவுகள்/சூன் 5

**சூன் 5**: உலக சுற்றுச்சூழல் நாள்
- 1862 &ndash; தெற்கு வியட்நாமின் சில பகுதிகளை பிரான்சிற்கு அளிக்கும் உடன்பாடு சாய்கோன் நகரில் எட்டப்பட்டது.
- 1956 &ndash; இலங்கையில் சிங்களம் மட்டும் சட்டம் நாடாளுமன்றத்தில் நிறைவேற்றப்பட்டது.
- 1959 &ndash; **லீ குவான் யூ** (படம்) தலைமையில் சிங்கப்பூரின் முதலாவது அரசு பதவியேற்றது.
- 1974 &ndash; பொன். சிவகுமாரன் உரும்பிராயில் காவற்துறையினரின் சுற்றிவளைப்பில் நஞ்சருந்தி மரணமடைந்தார். ஈழப்போராட்ட வரலாற்றில் முதன் முதலில் நஞ்சு அருந்தி உயிர் நீத்தவர் இவரே.
- 1984 &ndash; புளூஸ்டார் நடவடிக்கை: இந்தியப் பிரதமர் இந்திரா காந்தியின் உத்தரவின் படி, சீக்கியர்களின் பொற்கோயில் மீது இராணுவத்தினர் தாக்குதலை ஆரம்பித்தனர்.
- 1995 &ndash; போசு-ஐன்ஸ்டைன் செறிபொருள் முதன் முதலாக உருவாக்கப்பட்டது.
**தஞ்சை இராமையாதாஸ்** (பி.&nbsp;1914) **ரெங்கநாதன் சீனிவாசன்** (இ.&nbsp;1958) **கே. கணேஷ்** (இ.&nbsp;2004)
# காப்சா

**காப்ட்சா** (*Captcha*) என்பது இணைய வழியாகவோ நேரடியாகவோ ஒரு கணினியுடன்
தொடர்பு கொள்ளப் பயன்படும் புகுபதிகை உள்ளீடு கடவுச்சொல் உட்பட ஒரு மனிதனால் செய்யப்படுகின்றதா அல்லது தானியங்கி வழி புகுபதிகை செய்யப்படுகின்றதா என தேர்வு செய்யும் ஒரு மென்பொருள்நிரலிஆகும். இதன் பயன் தானியங்கிவழி பலவகையான இடையூறுகள்
செய்பவர்களைக் கட்டுப்படுத்துவதாகும். காப்ட்சா (*CAPTCHA*) என்பது கார்னிகி மெலன் பல்கலைக்கழகத்தின் காப்புரிமைகொண்ட வணிக அடையாள எழுத்தடை. இது
ஒரு சொற்றொடரின் சுருக்கெழுத்துக் கூட்டுச்சொல். கணினிகளையும் மனிதரையும் வேறுபடுத்திக் காட்ட, முழுவதும் தானியங்கியாய் தொழிற்படும், பொதுவில் இயங்கும் டூரிங் சோதனை (உரைகல்). (**Completely Automated** Public Turing test to tell '''Computers and Humans"' Apart).  
புகுபதிகையின் போதோ, பின்னூட்டத்தின்போதோ இணையதளங்களில் ஒரு படமும் அதில் பெரிய அளவிளான எழுத்துக்கள் நெளிந்தும் குழிந்தும் கோணல்மாணலாகவோ, மங்கியதாகவோ, அல்லது அதன்மீது கிறுக்கியுமோ இருக்கக் காண்பீர்கள். அதன் அருகில் ஒரு எழுத்துப்பெட்டி (*Textbox*) இருக்கும். அதில் படத்திலுள்ள வளைந்து நெளிந்து திரிபுற்ற சொற்களை அந்த எழுத்துப்பெட்டியில் (*TextBox*) இட வேண்டும் (தட்டச்சு செய்ய வேண்டும்). பிறகு அந்த பக்கத்தை அனுப்புவதற்கான பொத்தானை அழுத்தவேண்டும்.  
இணையதளப் பயனர்கள் புகுபதிகை செய்யும்பொழுது தவறுதலாக கடவுச்சொல்லையோ, பயனர் முகவரியையோ தட்டச்சிட நேரிடும். அப்பொழுது புகுபதிகையில் எழுதப்பட்டிருக்கும் நிரலி இந்த பயனர் எரிதல் (*spam*) மூலம் புகுபதிகை செய்ய முயலுவதாக பாவித்து (நினைத்து) (கீழே உள்ளது போல்) இன்னொரு பக்கத்திற்கு அழைத்துச் செல்லும். அங்கு ஒரு படத்தில் வேறு எழுத்துக்கோர்வை இருக்கும் அதிலுள்ள எழுத்துக்கள் கோணல்மாணலாகவும் மங்கியதாகவும், இன்னும் அந்த எழுத்துக்கோர்வையின் மேல் கிறுக்கியும் இருக்கும். பயனர் மனிதராக இருந்தால் அவர் அந்த படத்திலுள்ள எழுத்துக் கோவைகளை தெரிந்து தட்டச்சிடுவார்.  
படத்திலுள்ள எழுத்துக்கள் வேவ்வெறு வடிவங்களில் வருவதால் தானியங்கி நிரலியால் எழுத்துக் கோவை என்று அறிய முடியாது. அதனால் எரிதல்களை கட்டுப்படுத்த முடியும்.call
# காப்சா

## காப்ட்சா நிரலி துணை

பி.ஹெச். பி யில் GD லைப்ரரியைக்கொண்டே அநேக காப்ட்சாக்கள் உருவாக்கப்படுகின்றன. மைக்ரோசாப்ட் நிறுவனத்தின் டாட்.நெட் (dot net) லும் இவைகளை எழுத முடியும்.  
ஒருங்குறி (யுனிகோடை) பயன்படுத்தியும் காப்ட்சா உருவாக்கமுடியும். தமிழில் காப்ட்சா உள்ளீடும் முறை இன்னும் உருவாக்கப்படவில்லை.
# காப்சா

## காப்ட்சாவை முறியடிக்கும் வழிகள்

- அமல்படுத்திய முறையில் உள்ள பிழைகளை கண்டுபிடித்து, அதற்கு தகுந்த தாக்குதல் நடத்தலாம்.
- எழுத்துக்களை உறுதி செய்யும் மென்பொருளை மேம்படுத்தலாம்.
- மலிவான மனித உழைப்பை பயன்படுத்தி மொத்தமாக காப்ட்சாவுக்கு இணையான எழுத்துக்களை பெற்றுக்கொள்ளலாம்.
# முகம்மது நபியின் இறுதிப் பேருரை

முகம்மது நபி தன் கடைசி ஹஜ்ஜின் பொழுது மக்கா அருகில் உள்ள அரபா குன்றின் மீது நின்றவராய் அங்கு குழுமியிருந்த ஒரு இலட்சம் சஹாபாக்களைப் பார்த்து நிகழ்த்திய உரை சரித்திரம் முக்கியத்துவம் வாய்ந்ததாக கருதப்படுகிறது. இந்த உரையை முகம்மது நபி துல் ஹிஜ்ஜா 9 ஹிஜ்ரி 10 (9 மார்ச் 632) அன்று அரபா நாளில் நிகழ்த்தினார்.  
பேச்சின் இறுதியில் மக்களை நோக்கி
இங்கு வந்திருப்பவர்கள், வராதவர்களுக்கு இந்த வழிகாட்டல்களை எடுத்துச் சொல்லட்டும்; விஷயம் சென்று சேருபவர்களில் சிலர், நேரடியாக கேட்பவரைவிட நன்கு ஆராயும் தன்மை உடையவராக இருக்கலாம்.  
<sup>(ஸஹீஹுல் புகாரி 67,105,1741)</sup>  
என்று கூறியதாகவும் பதியப்பட்டுள்ளது. முஹம்மத் நபியின் ஒவ்வொரு வசனங்களும் மிக நுணுக்கமாக ஆதாரபூர்வமாக களஞ்சியப்படுத்தப்பட்டுள்ளதால் இவ்வுரையை கட்டுரை வடிவில் தொகுக்க முடியாதுள்ளது.
# முகம்மது நபியின் இறுதிப் பேருரை

## தொடக்கவுரை.

மக்களே! என் பேச்சை கவனமாகக் கேளுங்கள்! இந்த ஆண்டிற்குப் பிறகு மீண்டும் இந்த இடத்தில் சந்திப்பேனா என்பது எனக்குத் தெரியாது.  
<sup>(தாரீக் இப்னு கல்தூன் 2/58, இப்னு ஹிஷாம் 2/603, அர்ரஹீக் அல்மக்தூம் 461)</sup>
# முகம்மது நபியின் இறுதிப் பேருரை

## பிறப்பால் உயர்வு தாழ்வு காட்டாதீர்!

மக்களே! உங்களது இறைவன் ஒருவனே; அறிந்து கொள்ளுங்கள்: எந்த ஓர் அரபிக்கும் ஓர் அரபி அல்லாதவரை விடவோ, எந்த ஓர் அரபி அல்லாதவருக்கும் ஓர் அரபியை விடவோ எந்த மேன்மையும் சிறப்பும் இல்லை. எந்த ஒரு வெள்ளையருக்கும் ஒரு கருப்பரை விடவோ, எந்த கருப்பருக்கும் ஒரு வெள்ளையரை விடவோ எந்த மேன்மையும் சிறப்பும் இல்லை. இறையச்சம் மட்டுமே ஒருவரின் மேன்மையை நிர்ணயிக்கும். நிச்சயமாக அல்லாஹ்விடத்தில் உங்களில் மிகச் சிறந்தவர் உங்களில் அதிகம் இறை அச்சம் உள்ளவர்தான்.  
<sup>(அஸ்ஸில்ஸலதுல் ஸஹீஹா2700, அத்தர்கீப் வத்தர்ஹீப், அல்பைஹகீ, தஹாவி)</sup>
# முகம்மது நபியின் இறுதிப் பேருரை

## தலைமைக்குக் கீழ்ப்படிவீர்!

மக்களே! அல்லாஹ்வை அஞ்சிக் கொள்ளுங்கள் கருப்பு நிற (அபிசீனிய) அடிமை ஒருவர் உங்களுக்குத் தலைவராக ஆக்கப்பட்டாலும் அவர் அல்லாஹ்வின் வேதத்தைக் கொண்டு உங்களை வழி நடத்தி அதை உங்களுக்கிடையில் நிலைநிறுத்தும் காலமெல்லாம் (அவரது சொல்லைக்) கேட்டு நடங்கள். (அவருக்குக்) கீழ்ப்படியுங்கள்!  
<sup>(ஸுனன் நஸாயி 4192, ஜாமிவுத் திர்மிதி1706)</sup>
# முகம்மது நபியின் இறுதிப் பேருரை

## அராஜகம் செய்யாதீர்கள்!

அறிந்து கொள்ளுங்கள்! எனக்குப் பிறகு ஒருவர் மற்றவரின் கழுத்தை வெட்டி மாய்த்துக் கொள்ளும் வழிகெட்டவர்களாய் இறை நிராகரிப்பாளர்களாய் மாறி விடாதீர்கள்.  
<sup>(ஸஹீஹுல் புகாரி 4403)</sup>  
உங்களது இறைவனை நீங்கள் சந்திக்கும் வரை (இப்படியே வாழுங்கள்!) நீங்கள் அனைவரும் தவறாமல் அல்லாஹ்வின் முன்னிலையில் ஆஜராகப் போகிறீர்கள்! அப்போது அல்லாஹ் உங்களது செயல்களைப் பற்றி விசாரிப்பான். நான் மார்க்கத்தை உங்களுக்கு எடுத்துரைத்து விட்டேன். உங்களில் எவராவது மற்றவருடைய பொருளின் மீது பொறுப்பேற்றிருந்தால், அதை அவர் உரிய முறையில் அதன் உரிமையாளரிடம் ஒப்படைத்து விடட்டும்!  
<sup>(ஸஹீஹ் முஸ்லிம் 2334, ஸஹீஹுல் புகாரி 67, 105, 1741, 1742)</sup>
# முகம்மது நபியின் இறுதிப் பேருரை

## பணியாளர்களைப் பேணுவீர்!

மக்களே! முஸ்லிம்கள் அனைவரும் சகோதரர்கள். உங்கள் பணியாளர்கள் விஷயத்தில் பொறுப்புணர்வோடு நடந்து கொள்ளுங்கள்! அவர்களை நன்றாகப் பராமரியுங்கள்! நீங்கள் உண்பதையே அவர்களுக்கும் உண்ணக் கொடுங்கள்; நீங்கள் உடுத்துவதையே அவர்களுக்கும் உடுத்தச் செய்யுங்கள்!  
<sup>(தபகாத் இப்னு ஸஅது, முஹம்மது அந்நபிய்யுல் காதிம் மாஜித் அலீ கான்)</sup>